《出山示诸子并别社好里父九首 其九》
明代·何吾驺

疏灯云际出，箫鼓石门潮。月送一湾小，江通万里遥。

渔歌出岸苇，野笛隔村桥。挥手自兹去，宁为桂树招。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。